# จักรพรรดิมัคซีมีลีอานที่ 1 แห่งเม็กซิโก

| จักรพรรดิมัคซีมีลีอานที่ 1 |
| --- |
| พระบรมฉายาลักษณ์ ค.ศ. 1864 |
| จักรพรรดิแห่งเม็กซิโก |
| ครองราชย์ | 10 เมษายน ค.ศ. 1864 - 19 มิถุนายน ค.ศ. 1867 |
| ก่อนหน้า | ขึ้นครองราชสมบัติ (เบนิโต ฆัวเรซ, ประธานาธิบดีแห่งเม็กซิโก) |
| ถัดไป | ล้มล้าง (เบนิโต ฆัวเรซ, ประธานาธิบดีแห่งเม็กซิโก) |
| ผู้สำเร็จราชการ | *See list** โฮเซ่ มาเรียโน่ ซาลัส ฮวน เมโพมูนซีโน อัลมอนท์ Pelagio Antonio de Labastida y Dávalos
 |
|  |
| พระราชสมภพ | (1832-07-06)6 กรกฎาคม ค.ศ. 1832 พระราชวังเชินบรุนน์, กรุงเวียนนา, จักรวรรดิออสเตรีย |
| สวรรคต | 19 มิถุนายน ค.ศ. 1867(1867-06-19) (34 ปี) เซร์โรเดลัสกัมปานัส, เกเรตาโร, เม็กซิโก |
| ฝังพระศพ | สุสานหลวง, กรุงเวียนนา, ออสเตรีย |
| คู่อภิเษก | เจ้าหญิงชาร์ล็อตแห่งเบลเยียม |
|

| พระนามเต็ม |
| --- |
| สเปน: เฟร์นันโด มักซิมิลิอาโน โฆเซ มาริอา เด ฮับส์บูร์โก-โลเรนา
เยอรมัน: แฟร์ดีนันท์ มัคซีมีลีอาน โยเซฟ มารีอา ฟ็อน ฮาพส์บวร์ค-โลทริงเงิน |

 |
| ราชวงศ์ | ราชวงศ์ฮาพส์บวร์ค-ลอแรน |
| พระราชบิดา | อาร์ชดยุกฟรันซ์ คาร์ลแห่งออสเตรีย |
| พระราชมารดา | เจ้าหญิงโซฟีแห่งบาวาเรีย |
| ศาสนา | โรมันคาทอลิก |
| ลายพระอภิไธย |  |

**จักรพรรดิมัคซีมีลีอานที่ 1 แห่งเม็กซิโก** (สเปน: *Emperador Maximiliano I de México*; เยอรมัน: *Maximilian I, Kaiser von Mexiko*) ทรงเป็นอาร์ชดยุกแห่งออสเตรีย และทรงเป็นจักรพรรดิแห่งเม็กซิโก โดยทรงจัดตั้งคณะรัฐบาลของพระองค์เอง แต่หลายประเทศได้ปฏิเสธที่จะยอมรับการจัดตั้งคณะรัฐบาลของพระองค์ โดยเฉพาะสหรัฐ อันนำไปสู่การก่อรัฐประหาร และปฏิวัติการปกครอง นำโดยเบนิโต ฆัวเรซ ซึ่งต่อมาเป็นประธานาธิบดีคนแรกของเม็กซิโก การก่อรัฐประหารครั้งนี้ เป็นเหตุทำให้พระองค์ทรงต้องถูกประหารชีวิตโดยคณะรัฐประหารในเมืองเกเรตาโรในปี พ.ศ. 2410

## พระราชประวัติ

จักรพรรดิมัคซีมีลีอาน เสด็จพระราชสมภพเมื่อวันที่ 6 กรกฎาคม พ.ศ. 2375 ณ พระราชวังเชินบรุนน์ กรุงเวียนนา ประเทศออสเตรีย พระองค์เป็นพระโอรส และพระบุตรองค์ที่ 2 ในอาร์ชดยุกฟรันซ์ คาร์ลแห่งออสเตรีย และพระชายา เจ้าหญิงโซฟีแห่งบาวาเรีย พระนามและพระราชอิสริยยศเดิมของพระองค์คือ *แฟร์ดีนันท์ มัคซีมีลีอาน โยเซ็ฟ พระราชกุมารและอาร์ชดยุกแห่งออสเตรีย เจ้าชายแห่งฮังการีและโบฮีเมีย* ( Ferdinand Maximilian Joseph, Prince Imperial and Archduke of Austria, Prince Royal of Hungary and Bohemia)

เมื่อพระองค์ทรงพระเยาว์นั้น พระองค์ทรงมีความสนพระราชหฤทัยในด้านศิลปะ วิทยาศาสตร์ และพฤกษศาสตร์ เมื่อพระองค์ทรงเจริญพระชันษาขึ้น พระองค์ทรงเข้ารับการเตรียมทหาร โดยมีพลเรือเอก วิลเฮล์ม วอน เทเก็ตต์ฮอฟฟ์ เป็นผู้ควบคุมและผู้ให้คำปรึกษาแก่พระองค์ โดยพระองค์ทรงเข้าร่วมรบในสมรภูมิอิตาลี ในสงครามออสเตรีย-ปรัสเซียด้วย และนอกจากนี้ พระองค์ยังทรงมีความคิดริเริ่มในการปฏิรูปประชาธิปไตย โดยเมื่อเดือนกุมภาพันธ์ พ.ศ. 2400 พระองค์ทรงได้รับการสถาปนาเป็นอุปราชแห่งราชอาณาจักรลอมบาร์ดี-เวเนเทีย (Viceroy of the Kingdom of Lombardy-Venetia)

พระองค์ทรงอภิเษกสมรสกับเจ้าหญิงชาร์ลอตแห่งเบลเยียม ซึ่งเป็นพระราชธิดาในสมเด็จพระเจ้าเลออปอลที่ 1 แห่งเบลเยียม และเจ้าหญิงหลุยส์ มารีแห่งออร์เลอ็อง ทั้ง 2 พระองค์ทรงอภิเษกสมรสเมื่อวันที่ 27 กรกฎาคม พ.ศ. 2400 ณ กรุงบรัสเซลส์ ประเทศเบลเยียม โดยเมื่อพระองค์ทรงขึ้นครองราชย์เป็นจักรพรรดิแห่งเม็กซิโก เจ้าหญิงชาร์ลอตก็ทรงได้รับการสถาปนาเป็น *จักรพรรดินีการ์โลตาแห่งเม็กซิโก* (Empress Carlota of Mexico) ทั้ง 2 พระองค์ทรงไม่มีพระราชโอรสหรือพระราชธิดาเลย

ในตอนแรกนั้น อาร์ชดยุกมัคซีมีลีอานทรงเป็นผู้สำเร็จราชการแทนพระองค์ ในเมืองมิลาน ประเทศอิตาลี จนถึงปี พ.ศ. 2402 ซึ่งถูกจักรพรรดิฟรันซ์ โยเซฟ พระเชษฐาทรงปลดพระองค์ออกจากตำแหน่ง เนื่องจากทรงกริ้วที่พระองค์ทรงใช้นโยบายเสรีนิยม ในการปฏิรูปการปกครองระบอบประชาธิปไตย ทั้งที่ทรงเป็นเพียงอุปราช หลังจากที่ทรงถูกปลดจากตำแหน่งผู้สำเร็จราชการแทนพระองค์แล้ว ก็เกิดอุปสรรคใหญ่ในเรื่องของความสัมพันธ์ระหว่าง 2 ประเทศ, จักรวรรดิออสเตรีย และ ราชอาณาจักรอิตาลี โดยออสเตรียเสียสิทธิ์การครอบครองดินแดนของอิตาลี ส่วนพระองค์และพระชายาก็ทรงย้ายไปประทับไปอยู่ในพระตำหนักส่วนตัว ปราสามมิราแมร์ ในเมืองทรีเอสต์

## จักรพรรดิแห่งเม็กซิโก

เมื่อปี พ.ศ. 2402 มีคณะรัฐมนตรีและผู้สนับสนุนระบอบจักรวรรดิชาวเม็กซิกันได้ทาบทามให้พระองค์ไปทรงเป็นองค์พระประมุของค์ใหม่แห่งเม็กซิโก พระองค์ทรงปฏิเสธในตอนแรก แต่พระองค์ก็ทรงยอมรับราชบัลลังก์อิมพีเรียลเม็กซิกันใน 1 ปีต่อมา เพราะทรงคิดในเรื่องความก้าวหน้าทางพฤกศาสตร์ในเม็กซิโก ซึ่งเป็นเรื่องที่พระองค์ทรงสนพระทัยเป็นอย่างยิ่ง อีกทั้งในเรื่องของคุณภาพของประชากรในประเทศนั้น ซึ่งพระองค์ทรงคิดว่า พระองค์น่าจะสามารถปกครองและพัฒนาคุณภาพของประชากรได้ อย่างไรก็ตาม เมื่อพระองค์ทรงดำรงตำแหน่งจักรพรรดิแห่งเม็กซิโกแล้ว พระองค์จะทรงเสียสิทธิ์ในการดำรงพระยศต่าง ๆ ของออสเตรีย

อาร์ชดยุกแฟร์ดีนันด์ มัคซีมีลีอานและพระชายา อาร์คดัชเชสชาร์ล็อทเทอเสด็จมาถึงเมืองเวราครูซ ประเทศเม็กซิโก เมื่อวันที่ 28 พฤษภาคม พ.ศ. 2407 โดยเมื่อทั้ง 2 พระองค์ได้มาถึงเม็กซิโกแล้ว มีทั้งฝ่ายที่เห็นชอบและไม่เห็นชอบ โดยฝ่ายเห็นชอบคือ จักรพรรดินโปเลียนที่ 3 แห่งฝรั่งเศส ส่วนฝ่ายที่ไม่เห็นชอบได้แก่ เบนิโต ฆัวเรซ ซึ่งตอนนั้นดำรงตำแหน่งประธานาธิบดีแห่งเม็กซิโก แต่ถูกถอดออกจากตำแหน่ง โดยเบนิโตได้ปฏิเสธระบอบการปกครองของพระองค์ตั้งแต่แรกที่พระองค์เสด็จพระราชดำเนินมาถึงเม็กซิโกแล้ว และนอกจากเบนิโตที่ไม่เห็นชอบแล้ว ยังมีพวกสาธารณรัฐนิยมอีกด้วย

อาร์ชดยุกแฟร์ดีนันด์ และอาร์คดัชเชสชาร์ล็อทเทอ พระชายา ได้เลือกเม็กซิโกซิตี้เป็นเมืองหลวง โดยทรงเลือกปราสาทชาพัลเทเพ็ค ซึ่งตั้งอยู่บนเนินเขา ชานเมืองเม็กซิโก ซิตี้เป็นพระราชฐานหลัก ซึ่งปราสาทนี้เคยเป็นพระราชฐานหลักของหัวหนเชนเผ่าแอซแท็กมาก่อน ทั้ง 2 พระองค์ทรงทำพระราชพิธีเถลิงวัลย์ราชสมบัติที่มหาวิหาร เมโทรโปลิตานา แต่เป็นพระราชพิธีที่ไม่เป็นทางการ เพราะเนื่องจากระบอบการปกครองที่ไม่มั่นคง อีกทั้งไม่มั่นใจในการจัดตั้งคณะรัฐบาลใหม่

ด้วยความที่จักรพรรดิ และจักรพรรดินีไม่มีพระราชโอรส หรือพระราชธิดาเลย พระองค์จึงทรงแต่งตั้งเจ้าชายอากุสติน เด อิตูร์บิเด ซึ่งเป็นพระบรมวงศานุวงศ์ของพระราชวงศ์เม็กซิโกที่เคยปกครองจักรวรรดิเม็กซิโกที่ 1 มาก่อน เป็นองค์รัชทายาท โดยเจ้าชายอากุสติน เป็นพระราชนัดดาในจักรพรรดิอากุสตินที่ 1 จักรพรรดิมัคซีมีลีอานมีพระบรมราชโองการ สถาปนาเจ้าชายอากัสตินเป็น *เจ้าชายแห่งอิตูร์บิเด* (*His Imperial Highness* The Prince of Iturbide)

ในระหว่างที่พระองค์ทรงปกครองเม็กซิโก ในนามของจักรวรรดิเม็กซิโกที่ 2 พระองค์ทรงได้รับคำแนะนำจากแนวทางการบริหารประเทศของฆัวเรซ ทั้งในเรื่องของการฟื้นฟูประเทศ การให้เสรีภาพในการนับถือศาสนา ซึ่งตอนแรก พระองค์ได้ทรงประทานอภัยโทษแก่ฆัวเรซ ที่คิดต่อต้านพระองค์ เพราะเนื่องจาก พระองค์ทรงอยากให้ฆัวเรซมาช่วยในการบริหารประเทศ แต่ฆัวเรซปฏิเสธและคิดอยากจะโค่นล้มอำนาจพระองค์ พระองค์จึงทรงส่งทหารไปสังหารฆัวเรซอย่างลับ ๆ แต่ฆัวเรซได้รับความช่วยเหลือจากนักสาธารณรัฐนิยม และฆ่าทหารของพระองค์จนหมด และนอกจากนี้นักสาธารณรัฐนิยมคิดจะฆ่าผู้ที่สนับสนุนลัทธิจักรวรรดินิยมให้หมด แต่ความคิดนี้ได้ถูกล้มเลิก เพราะมันขัดแย้งกับนโยบายระบอบการปกครองของฆัวเรซ ผู้ซึ่งเคยเป็นประธานาธิบดีมาก่อน

จักรพรรดิมัคซีมีลีอานเมื่อเสด็จขึ้นครองราชย์
## การล้มล้างราชบัลลังก์

การประหารชีวิตจักรพรรดิและราชเลขานุการที่มืองคัวเราทาโร่
หลังจากเสร็จสิ้นสงครามกลางเมืองอเมริกัน กองทัพสหรัฐอเมริกาได้หันมาสนับสนุนกองทัพให้กับนักสาธารณรัฐนิยมที่คิดจะก่อรัฐประหาร ก่อกบฏล้มล้างราชบัลลังก์ ส่วนตัวจักรพรรดิเองก็ได้รับการช่วยเหลือ และสนับสนุนจากจักรวรรดิฝรั่งเศส จักรพรรดินโปเลียนที่ 3 แห่งฝรั่งเศส ได้ส่งกองทัพส่วนหนึ่งไปรับพระองค์และพระมเหสีเพื่ออพยพไปที่อื่น แต่พระองค์ก็ทรงถูกพวกทหารก่อรัฐประหารและกองทัพจากสหรัฐอเมริกาจับไป ส่วนจักรพรรดินีการ์โลตาทรงอพยพไปยุโรปอย่างปลอดภัย โดยพระองค์เสด็จนิวัติเบลเยียม ที่ซึ่งพระเจ้าเลออปอลที่ 1 และสมเด็จพระราชินีหลุยส์-มารี ทรงรอรับเสด็จ โดยพระองค์ไม่เสด็จนิวัติกลับไปเม็กซิโกอีกเลยและประทับอยู่ที่เบลเยียมจวบจนสิ้นพระชนม์

ส่วนจักรพรรดินั้น ได้ทรงถูกนำพระองค์เข้าศาลโดยมีเบนิโต ฆัวเรซเป็นแกนนำ ศาลสั่งให้ประหารชีวิตพระองค์ทันที ทางด้านผู้นำยุโรปหลายประเทศนั้น เช่นอิตาลี และ จักรวรรดิเยอรมัน รวมทั้งจักรวรรดิออสเตรีย ได้ส่งโทรเลขไปที่เม็กซิโกเพื่อเจรจาในการปล่อยตัวพระองค์กลับสู่มาตุภูมิ เพื่อสงครามภายในจะได้สงบ แต่เม็กซิโก ซึ่งมีฆัวเรซเป็นแกนนำ ได้ปฏิเสธ โดยหาว่าต่างชาติได้เข้ามาก้าวก่ายปัญหาส่วนตัวของประเทศ

พระบรมศพของจักรพรรดิมัคซีมีลีอานที่วิหารฮาพส์บวร์ค กรุงเวียนนา
เมื่อวันที่ 19 มิถุนายน พ.ศ. 2410 มีการประหารชีวิตจักรพรรดิ รวมทั้งพลเอกมิเกล มิรามอน และ พลเอกโทมัส เม็จยา ซึ่งเป็นราชเลขานุการ และองคมนตรีของพระองค์ ที่เมืองเกเรตาโร เม็กซิโกได้ส่งพระบรมศพของพระองค์กลับสู่มาตุภูมิที่กรุงเวียนนา โดยพระบรมศพของพระองค์ถูกจัดขึ้นอย่างสมพระเกียรติ โดยจักรพรรดิฟรันซ์ โยเซฟ พระเชษฐามีพระบัญชาให้ฝังพระบรมศพไว้ที่วิหารฮาพส์บวร์ค

## พระราชอิสริยยศและราชอิสริยาภรณ์

| ธรรมเนียมพระยศของ **จักรพรรดิมัคซีมีลีอานที่ 1 แห่งเม็กซิโก** |
| --- |
| **พระราชลัญจกร** |
| **ตราประจำพระองค์** |
| การทูล | ฮิส อิมพีเรียล มาเจสตี |
| การขานรับ | เซอร์ |

### พระราชอิสริยยศ

* **6 กรกฎาคม ค.ศ. 1832 – 10 เมษายน ค.ศ. 1864:ฮิสอิมพีเรียลและรอยัลไฮเนส* เจ้าชายและอาร์ชดยุกมัคซิมิลิอานแห่งออสเตรีย พระราชกุมารแห่งฮังการีและโบฮีเมีย (*His Imperial and Royal Highness* Imperial Prince & Archduke Maximilian of Austria, Prince Royal of Hungary and Bohemia)
* **10 เมษายน ค.ศ. 1864 - 19 มิถุนายน ค.ศ. 1867):ฮิสอิมพีเรียลมาเจสตี* สมเด็จพระจักรพรรดิแห่งเม็กซิโก (*His Imperial Majesty* The Emperor of Mexico)

### พระราชอิสริยยศจักรพรรดิ

*ฮิสอิมพีเรียลมาเจสตี ดอน มักซิมิลิอาโนที่ 1 ด้วยพระหรรษทานแห่งพระผู้เป็นเจ้า และความปรารถนาของปวงชน สมเด็จพระจักรพรรดิแห่งเม็กซิโก*

*His Imperial Majesty Don Maximiliano I (Maximilian I), By the Grace of God and will of the people, Emperor of Mexico.*

### เครื่องราชอิสริยาภรณ์

#### เครื่องราชอิสริยาภรณ์ในประเทศ

* จักรวรรดิเม็กซิโก:
	+ ค.ศ. 1865 –  องค์ประธานเครื่องอิสริยาภรณ์นกอินทรีเม็กซิโก
	+ ม.ป.ป. –  องค์ประธานเครื่องอิสริยาภรณ์กวาดาลูเป
	+ ม.ป.ป. –  องค์ประธานเครื่องอิสริยาภรณ์นักบุญชาลส์

#### **เครื่องราชอิสริยาภรณ์ต่างประเทศ จักรวรรดิออสเตรีย:
	+ ค.ศ. 1852 –  เครื่องราชอิสริยาภรณ์ขนแกะทองคำ
	+ ค.ศ. 1856 –  เครื่องราชอิสริยาภรณ์นักบุญสเทเฟน ชั้นที่ 1

* แกรนด์ดัชชีบาเดิน:
	+ ค.ศ. 1856 –  เครื่องราชอิสริยาภรณ์ความจงรักภักดี
	+ ค.ศ. 1856 –  เครื่องราชอิสริยาภรณ์สิงโตซาริงเงิน ชั้นที่ 1

* ราชอาณาจักรบาวาเรีย:
	+ ค.ศ. 1849 –  เครื่องราชอิสริยาภรณ์เซนต์ฮูเบิรต์

* จักรวรรดิรัสเซีย:
	+ ม.ป.ป. –  เครื่องอิสริยาภรณ์นักบุญแอนดรูว์
	+ ม.ป.ป. –  เครื่องอิสริยาภรณ์นักบุญอเล็กซานเดอร์ เนฟสกี้
	+ ม.ป.ป. –  เครื่องอิสริยาภรณ์นักบุญสตานิสลาฟ
	+ ม.ป.ป. –  เครื่องราชอิสริยาภรณ์อินทรีขาว ชั้นที่ 1
	+ ม.ป.ป. –  เครื่องอิสริยาภรณ์นักบุญแอนนา ชั้นที่ 1

* ราชอาณาจักรปรัสเซีย:
	+ ค.ศ. 1866 –  เครื่องราชอิสริยาภรณ์อินทรีดำ ประกอบสายสร้อย
	+ ค.ศ. 1852 –  เครื่องราชอิสริยาภรณ์อินทรีแดง ชั้นประถมาภรณ์

* สหราชอาณาจักรสวีเดนและนอร์เวย์:
	+ ค.ศ. 1865 – เครื่องราชอิสริยาภรณ์เซราฟีม

* ดัชชีเบราน์ชไวค์:
	+ ม.ป.ป. –  เครื่องอิสริยาภรณ์เฮนรี่เดอะไลอ้อน ชั้นประถมาภรณ์ ประกอบสายสร้อย

* แกรนด์ดัชชีเฮ็สเซิน:
	+ ค.ศ. 1856 –  เครื่องอิสริยาภรณ์ลุดวิค
	+ ค.ศ. 1856 –  เครื่องอิสริยาภรณ์ฟิลิปส์แห่งแมคนานิมัส ชั้นประถมาภรณ์

* ราชอาณาจักรฮันโนเฟอร์
	+ ค.ศ. 1856 –  เครื่องราชอิสริยาภรณ์ราชวงศ์เกลฟ ชั้นประถมาภรณ์
	+ ค.ศ. 1856 –  เครื่องราชอิสริยาภรณ์เซนต์จอร์จ

* สันตะสำนัก:
	+ ม.ป.ป. –  เครื่องอิสริยาภรณ์ปิอุสที่ 9 ชั้นประถมาภรณ์
	+ ม.ป.ป. –  เครื่องอิสริยาภรณ์พระคูหาศักดิ์สิทธิ์

* ราชอาณาจักรกรีซ
	+ ม.ป.ป. –  เครื่องอิสริยาภรณ์ผู้ไถ่บาป ชั้นประถมาภรณ์

* ราชอาณาจักรซัคเซิน:
	+ ค.ศ. 1852 –  เครื่องราชอิสริยาภรณ์รือคราวน์

* ราชอาณาจักรเบลเยียม
	+ ค.ศ. 1853 –  เครื่องราชอิสริยาภรณ์เลออปอล ชั้นมหาปรมาภรณ์

* จักรวรรดิบราซิล:
	+ ม.ป.ป. –  เครื่องอิสริยาภรณ์ดาวกางเขนใต้ ชั้นประถมาภรณ์

* ราชอาณาจักรโปรตุเกส:
	+ ค.ศ. 1852 –  เครื่องเสนาอิสริยาภรณ์หอคอยและดาบ ชั้นประถมาภรณ์

* ราชอาณาจักรเดนมาร์ก:
	+ ค.ศ. 1866 –  เครื่องราชอิสริยาภรณ์ไอยรา

* จักรวรรดิฝรั่งเศสที่สอง:
	+ ม.ป.ป. –  เครื่องอิสริยาภรณ์เลฌียงดอเนอร์ ชั้นประถมาภรณ์

* ราชอาณาจักรเนเธอร์แลนด์:
	+ ค.ศ. 1856 –  เครื่องราชอิสริยาภรณ์สิงโตเนเธอร์แลนด์ ชั้นประถมาภรณ์

* คณะเสนาธิปัตย์แห่งมอลตา:
	+ ม.ป.ป. –  เครื่องอิสริยาภรณ์มอลตา ชั้นประถมาภรณ์t

* ราชอาณาจักรอิตาลี
	+ ค.ศ. 1865 –  เครื่องอิสริยาภรณ์แม่พระรับสาร
	+ Knight of St. Januarius

* แกรนด์ดัชชีตอสคานา:
	+ ม.ป.ป. –  เครื่องราชอิสริยาภรณ์เซนต์โยเซฟ ชั้นประถมาภรณ์ ประกอบสายสร้อย
	+ Knight of St. Januarius

* ราชอาณาจักรซิซิลีทั้งสอง
	+ ม.ป.ป. –  เครื่องอิสริยาภรณ์เกียรติคุณนักบุญเฟอร์ดินาน ชั้นประถมาภรณ์ ประกอบสายสร้อย
	+ ม.ป.ป. –  เครื่องอิสริยาภรณ์นักบุญจานูอาริอุส ชั้นประถมาภรณ์ ประกอบสายสร้อย

## พระราชตระกูล

**พระราชตระกูลในสามรุ่นของจักรพรรดิมัคซีมีลีอานที่ 1 แห่งเม็กซิโก**| **จักรพรรดิเฟอร์ดินานด์ที่ 1 แห่งเม็กซิโก** | **พระชนก:** อาร์ชดยุกฟรันซ์ คาร์ลแห่งออสเตรีย | **พระอัยกาฝ่ายพระชนก:** จักรพรรดิฟรันซ์ที่ 2 แห่งโรมันอันศักดิ์สิทธิ์ | **พระปัยกาฝ่ายพระชนก:** จักรพรรดิลีโอโพลด์ที่ 2 แห่งโรมันอันศักดิ์สิทธิ์ |
| **พระปัยยิกาฝ่ายพระชนก:** เจ้าหญิงมาเรีย หลุยซ่าแห่งสเปน |
| **พระอัยยิกาฝ่ายพระชนก:** เจ้าหญิงมาเรีย เทเรซ่าแห่งทู ซิชิลีส์ | **พระปัยกาฝ่ายพระชนก:** สมเด็จพระเจ้าเฟอร์ดินานด์ที่ 1 แห่งทู ซิชิลีส์ |
| **พระปัยยิกาฝ่ายพระชนก:** อาร์คดัชเชสมารี แคโรไลน์แห่งออสเตรีย |
| **พระชนนี:** เจ้าหญิงโซฟีแห่งบาวาเรีย | **พระอัยกาฝ่ายพระชนนี:** สมเด็จพระเจ้ามัคซีมีลีอานที่ 1 โยเซฟแห่งบาวาเรีย | **พระปัยกาฝ่ายพระชนนี:** ท่านเค้านท์เฟรเดอริก ไมเคิลแห่งซไวน์บรืคเคน-เบอร์เก็นเฟลด์ |
| **พระปัยยิกาฝ่ายพระชนนี:** เค้านท์เตสแพลพาทีนมารี ฟรานซิสก้าแห่งซาล์สแบช |
| **พระอัยยิกาฝ่ายพระชนนี:** เจ้าหญิงแคโรไลน์แห่งบาเดน | **พระปัยกาฝ่ายพระชนนี:** มาร์เกรฟคาร์ล ลุดวิกแห่งบาเดน |
| **พระปัยยิกาฝ่ายพระชนนี:** แลนด์เกรวีนอามีลี่แห่งเฮสส์-ดาร์มสตัดท์ |

## อ้างอิง

* *The Cactus Throne* by Richard O'Connor
* *The Crown of Mexico* by Joan Haslip
* *Maximilian and Juarez* by Jasper Ridley
* *La Corona de Sombra* by Rodolfo Usigli
* From Mexico to Miramar or, Across the Lake of Oblivion by C.M. Mayo, Massachusetts Review, December 2006

## แหล่งข้อมูลอื่น

* Imperial House of Mexico
* C.M. Mayo's Maximilian Page
* *Recollections of my life* by Maximilian I of Mexico Vol. I at archive.org
* *Recollections of my life* by Maximilian I of Mexico Vol. II at archive.org
* *Recollections of my life* by Maximilian I of Mexico Vol. III at archive.org
* Manet, The Execution Maximilian, Five Paintings 1867 - 1869